དཔྱད་མཆོག་གཏར་ཁ་གདབ་པའི་རྩའི་
ངོས་འཛིན་སོགས་གསལ་བར་བཀོད་པ་བླ་
མའི་ཞལ་ལུང་དཔྱད་ཀྱི་གཅེས་འཕྲང་
ཞེས་བྱ་བ་བཞུགས་སོ༎
བློ་བཟང་སྦྱིན་པ།



463
རྩོམ་པ་པོ་ངོ་སྤྲོད་མདོར་བསྡུས།
འོ་རྫོང་བློ་བཟང་སྦྱིན་པ་ནི་རབ་བྱུང་བཅོ་ལྔ་པའི་ནང་སྐུ་འཁྲུངས་ཞིང་།
འཁྲུངས་འདས་ཀྱི་ལོ་ཚིགས་དང་། དགེ་སློབ་ཡབ་ཡུམ་སོགས་ཀྱི་ལོ་རྒྱུས་ཡིག་
ཆ་ཞིབ་ཏུ་མ་རྙེད་ཀྱང་། སྐུ་ཉིད་ཀྱིས་མཛད་པའི་《དཔྱད་མཆོག་གཏར་ཁ་
གདབ་པའི་ རྩའི་ ངོས་ འཛིན་ སོགས་ གསལ་ བར་ བཀོད་ པ་ བླ་ མའི་ ཞལ་ ལུང་
དཔྱད་ཀྱི་གཅེས་འཕྲེང་ཞེས་བྱ་བ་སོགས་ལ་ཞིབ་ཏུ་གཞིགས་ན། ཁོང་ནི་འགྲོ་
བ་ནད་པ་ཐུགས་ཤིན་ ཏུ་བརྩེ་ཞིང་། མན་ངག་ལག་ལེན་ཀུན་གྱིས་ཕྱུག་པའི་
མིང་དོན་གཉིས་ལྡན་གྱི་མཁས་མཆོག་ཅིག་ལགས།



༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས།
465
ན་མོ་གུ་རུ་བཻཌཱུརྻ་པྲ་བྷ་རཱ་ཛ་ཡ། གང་ཞིག་རྒྱལ་བའི་འཕྲིན་ལས་ཀྱི།། སྨན་
མཆོག་བདུད་ རྩིའི་ གཏེར་ དམ་ པས། འགྲོ་ བའི་ གདུང་ བ་ ཀུན་ སེལ་ བའི༎
འཚོ་བྱེད་བླ་མ་རྒྱལ་གྱུར་ཅིག། དཔལ་ལྡན་རྒྱུད་ཀྱི་རྒྱལ་པོ་སོགས། གཞུང་
དང་མཁས་པའི་ཕྱག་བཞེས་བཞིན༎
དཔྱད་མཆོག་གཏར་ཁ་གདབ་བྱའི་རྩ༎
སོ་སོའི་ངོས་འཛིན་བཤད་ཀྱི་ཉོན༎
དང་པོ། ཆ་དཔྱད།
དེ་ཡང་གཏར་བ་པོ་མཁས་ཤིང་སྙིང་བརྩེ་བ་དང་ལྡན་པས། གཏར་བྱེད་
ཀྱི་ཆ་དཔྱད་ནི། རྣོ་ཞིང་མཉེན་ངར་ཅན་གྱི་ལྕགས་ཞུན་མཐར་ལེགས་པར་བྱས་
པ་ལ། དབྱིབས་བྱིའུའི་སྒྲོ་འདྲ་བ་རྩེ་མོ་གུག་པ་ཚེས་གཉིས་ཀྱི་ཟླ་བ་ལྟ་བུའམ།
ཡང་ན་ སོ་དྲང་ ཐད་ཀྱི་བྲང་བ་ཅན་དང་། གཞན་ཡང་དཔྲལ་བ་སོགས་རུས་
པའི་སྟེང་དུ་སྟ་གྲིའི་ཁ་འདྲ། ལྟག་པར་གཏར་བྱེད་ཆུ་གྲི་འདྲ་བ། རྩེ་ཆུང་ལ་
ཚེས་གསུམ་ཟླ་བ། རྐང་ལག་གི་ངར་པར་བྱིའུའི་དང་རུ། རྩ་ཆེན་ལ་རལ་གྲི།
བྱིན་གཞུག་ལ་ཟླ་གམ་དབྱིབས་སོགས་བྱས་པ། རིང་ཐུང་སོཪ་དྲུག ཁ་རྒྱ་
མཐེབ་ཆུང་གི་སེན་མོ་ཙམ་སོགས་གང་འཚམས། རྩ་བ་ལ་རྩེ་མོའི་རྒྱ་ཕྱེད་ཙམ་
དང་དེའི་ བར་ཇེ་ ཕྲ་སྲབ་ མཐུག་རྩེ་མོ་ནས་ཀྱི་ལྗང་བུ་ཙམ། རྐེད་པར་ཉིས་
འགྱུར། རྩ་བར་གསུམ་འགྱུར་བར་རིང་མཐུག་བྱ། ངར་རྫས་བཟང་དྲུག་ཚྭ་སྣ་
གསུམ། ཨ་རུ། སྨན་ཆེན། ཁྱི་སྤུ། ར་བལ། རྣ་རུའི་གཞོབ་རྣམས་ཞིབ་
བཏགས་ཕྱེ་མ་ཆུས་རླན་པས་བཙག་བུ་སྤག དར་མཚམས་མན་ཆད་འདག་མོ་
ཐུབ་ཀྱིས་གཏུམ། རྫས་མ་སིབ་བར་སོལ་མེས་བསྲེག། མདོག་དཀར་འདོད་ན་
ཆང་། རྣོ་འདོད་གངས་ཆུ། སྨུག་ལ་མཉེན་འདོད་མར་ནག་ཏུ་བཅུག མིག་
ཕུག་པས་མཚོན་བཏབ་ཀྱི་ཉེས་པ་མེད་ཅིང་། རིན་ཆེན་སྣ་ལྔས་གཉེན་དང་
ཐབས་སོགས་སྲུང་། རྔར་འཇམ་ཀོ་སེར། ཉྭ་ལ་རིམ་པས་བརྡར། རྣོ་ཚད་སྤུ་

466
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
གྱེན་གཤག་ནུས་པ། མཁའ་ལ་འཕྱར་ན་གནམ་དང་འདྲེས་ཤིང་། གྱེན་དུ་རྩེ་
བསྟན་མེ་ལྟར་འབར་ལ། ཐུར་སྦུབ་ཆུ་ལྟར་འཐིབ་སྙམ་བྱེད་པ། ལྟག་པ་སྒང་
བལྟས་རྒྱ་ཁབ་བཀུག་འདྲ་ཞིང་།
མདུན་བལྟས་རྟ་རྔ་རྩེ་མོ་བཀག་འདྲ་སྟེ། དེ་
ཉིད་བཅུག་སྨོད་ཀྱང་། གཡུ་ཐོག་པའི་སྒོ་བཞི བི་ཇིའི་སྒོ་གཉིས་མ་སོགས་
གང་རུང་དུ་རྩེ་མོ་སྙོལ་བར་བཅུག་གོ།

467
གཉིས་པ། ནད་གཞི་ལ་བརྟག་པ།
དེ་ནས་ལོ་ཟླ་ཞག་དུས་ཀྱི་བླ་གནས་དང་བྷི་ཥ་སོགས་ཤོག་བཀྲ་ལྟར་བརྩིས་
ཏེ་མི་རུང་བའི་རིགས་ལ་ཤིན་ཏུ་འཛེམས། གཞན་ཡང་འུར་ཟིང་གདོན་ཅན་
འགྲུལ་འགྲིམ་སྤངས། གཏར་བྱའི་ནད་སྐབས་ལ་ཐོག་མཐའ་བར་གསུམ་ལས།
བྱང་ཁོག་ཁྲག་འབབ་དོན་ལ་ཟིན་པ། རྒྱས་ཚད་བལ་རིམས་སྨིན་ལོང་མེད་པ།
ཁྲག་མ་ཆོད་པ་སོགས་ལ་ཐོག་མར་འཕྲལ་དོར་གཏར། ཁྲག་གཟེར་རྒྱག་པ་ལ་
གྲང་ཤུམ་ཆད་པ་དང་། རྩ་རྒྱུད་དྲིལ་རྒྱས་སོགས་ལ་བར་དུ་གཏར་ཐང་གིས་
ནད་ཁྲག་དང་ཟུངས་ཁྲག་ཕྱེ་དུས་དང་། ཁྲག་མཁྲིས་ངན་ཁྲག་རྩ་མིག་ལ་བྱེར་
བ། ཚེ་རོ་ཟས་བཅུད་ཀྱིས་སློང་བ་ལ་མཐའ་མར་གཏར། གཏར་སྔ་ན་རླུང་སྐྱེ།
ཚ་བ་བྱེར། འཕྱི་ན་ངན་ཁྲག་རྩར་ཞེན་པས་ནད་རོ་མི་ཐོན། དེས་ན་ཚོད་ཟིན་
པར་བྱ།
ནད་གཞི་ཡང་འགྲམས་འཁྲུགས། སྐྲངས་པ་རྨ། དྲེག་ནད་སུརྻ། བད་
མཁྲིས་འབྲས་སྐྲན། མཆེན་[མཆིན]མཆེར་ནད། ཁ་མིག་མགོ་ནད། ཁྲག་
མཁྲིས་ཚ་བའི་རིགས་ལ་གཏར་རུང་། ནད་ཁྲག་མ་ཕྱེད་པ། རིམས་མ་སྨིན་པ།
སྟོངས་ཚད། དུག་མ་སོད་པ། གཉན་ཚད། ཟུངས་ཟད་སོགས་ལ་ཚ་བ་ཡིན་
ཡང་གཏར་མི་རུང་། རྒན་བྱིས་སྦྲུམ་མ་རླུང་ཅན། གདོན་ཆེ། སྐྱ་རྦབ། མེ་
དྲོད་ཉམས་པ། མ་ཞུ་སོགས་གཅོང་ཆེན། བད་རླུང་གྲང་མཁྲིས་གཉེན་འབམ་
རྣམས་གཏར་མི་རུང་གསུངས།

468
གསུམ་པ། གཏར་ཐབས་དངོས།
༡ སྔོན་འགྲོ།
དེ་ནས་གཏར་ཁ་དངོས་ལ་སྔོན་འགྲོ་དངོས་གཞི་རྗེས་དང་གསུམ་གྱི་དང་
པོ་ནི། ཞག་གསུམ་གོང་ནས། འབྲས་གསུམ་མ་ནུ་སླེ་ཏྲེས་ཀྱི་བསྡུས་ཐང་གིས་
ནད་ཟུངས་ཀྱི་ཁྲག་དབྱེ། གཏར་གོང་ནུབ་མོ་པི་ལིང་བསྡུས་ཐང་ངད་ཡལ་ཐུན་
གཅིག་བཏང་བས་ནད་ཁྲག་རྣམས་གཏར་རྩ་ལ་འདྲེན། ཐང་མེད་པར་གཏར་
ན་ཟུངས་ཁྲག་ཤོར། ནད་ཁྲག་མི་ཐོན། ལུས་ཟུངས་ཟད་ཅིང་ནད་རོ་ལུས་
པའི་ཕྱིར་ངེས་པར་གཏོང་དགོས། དེ་ནས་གཏར་རན་དུས་ཆང་དར་སོགས་རྩ་
ལ་རྒྱུག་ པའི་ བཏུང་ བས་ གྲང་བར་བྱ། ལྟོར་འཇགས་ ཙམ་ ན་ མེ་ ཉིས་ བསྲོ།
གཏར་འགོ་དྲོད་ཡིན་པས་ཉི་མ་ཚ་ཡང་མི་དགོས། གཏར་མཇུག་བསིལ་ཡིན་
པས་གནམ་ཡུལ་གྲང་ཡང་ཆུ་དང་རྡོ་གྲང་དགོས། གཞན་ཡང་ཁྲག་སྣོད། བྱ་
སྤུ་སྣུམ་ཅན། བལ་ཐག བསྙལ་གདན། བསྙལ་ཐག ཏིལ་མར་གྱིས་སྦགས་
པའི་རྨ་དཀྲིས། རྨ་སོས་སྨན། ཚྭ་མར་སོགས་འདུ་བྱ།
༢ བསྙལ་ཐབས།
བསྙལ་ལུགས་དངོས་ནི། དཔྲལ་རྩ་སོགས་སྟོད་མགོའི་རྩ་རྣམས་མཐོང་
རྩ་གག་པས་ཆོག རྩེ་ཆུང་སོགས་སྐེ་རྩ་རྣམས་ག་ཤ་བྱས་ཏེ་བསྡོམས། དཔུང་
རྩ་ལ་དཔུང་སྟོད་ནས་བསྡོམས། སྒང་རྩ་རྒྱུ་རྩ་སོགས་གྲུ་གུག་སོར་གསུམ་གོང་
ནས་བསྡོམས། རྒྱབ་རྩ་སོགས་མཁྲིག་མའི་གོང་ནས་བསྡོམས། ཉྭཞྭ་སྟོད་རྣམས་

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས།
469
པུས་སྟེངང་། ཉྭ་སྨད་རྣམས་ལྷམ་སྒྲོག་སྟེང་། དེ་བྱིངས་རྣམས་ཉྭ་ཡི་མཇུག་ནས་
བསྡོམས། དེ་ཡང་པགས་པ་གཡས་གཡོན་མ་འཁྱུད་པར་རྩ་རྒྱུད་ལྷོད་ངོ་མ་བྱུང་
བར་བསྡོམས། དེ་རྗེས་ལག་པས་འཕུར་སུབ་བྱས་ཏེ་རྩ་རྣམས་རྒྱས་པར་བསྙལ་
མ་ཐག་དེར་ཐེབ་དཀའ་བས་ཅུང་ཟད་ཙམ་ནས་གཏར།
༣ གདབ་ཐབས།
རྩ་མ་འཁྱུད་པར་མཐེ་བོང་གིས་མནན་ནས་ཅུང་ཟད་ཐུར་དུ་འཐེན་པས་
རྩ་མི་འགྱུར། རྩ་ཆེན་རྣམས་སྒང་གཤག རྩ་ཕྲན་གསག་ཁ། ཤིན་ཏུ་ཕྲན་[ཕྲ་
ན]ཁྲིག་ཆོད་བྱ། ཁྲག་པས་རླངས་པ་ཕན་ཕྱིར་རྨ་ཁ་ཆེ་བར་བྱ། རྨ་ཆུང་ན་
ཁྲག་དང་རླངས་པ་མི་ཐོན་པས་སྐྲངས་སོགས་འོང་བས་རྩ་ཁ་པགས་ཁ་མཉམ་
'[][
ཡང་དཔུང་རྩ་སོགས་ལག་པའི་མདུན་རྩ་གཏར་ན་ལག་ཏུ་རྡོ་བཅངས་ཏེ་
པུས་མོ་ལ་བརྟེན་ནས་ཤད་ཀྱིས་བརྐྱང་སྟེ་གཏར། རྒྱབ་རྩ་སོགས་ལ་མཐེ་བོང་
ཆང་བར་བཅུག སྐྱིལ་ཀྲུང་བྱས་ཏེ་པུས་མོར་དམ་དུ་བསྡོམས་ནས་གཏར། རུ་
ཐུང་སོགས་ལག་ངར་ཕྱི་རྩ་རྣམས་ལ། གྲུ་མོ་པུས་མོར་བཙུགས་ཏེ་རྒྱུག་པ་ཁྲུ་
གང་དམ་དུ་བཟུང་ནས་གཏར། བྱིན་གཞུག་སོགས་རྐང་རྩ་རྣམས་ཤད་ཀྱིས་
ལོངས་ཏེ་གཏར། འདིར་སྣོད་ཁ་གྲུ་འགོ་སྐྱོར་གོང་། སྒྱིད་ཁུག གདོང་རྩ།
ཡོབ་གོང་། རྒྱུ་རྩ། མཐེབ་ཆེན། སྲིན་ལག་རྒྱབ་རྩ། རྩེ་ཆུང་རྣམས་ཀྱི་འགོ་
དང་ཟུར་ནས་འཕར་རྩའི་སྙིང་རྩ་རྒྱུ་བས་ཤིན་ཏུ་གཉེན་ཕྱིར། དང་པོ་པགས་
པ་བཀྲ་བ། དེ་རྗེས་ཁབ་རྩེ་ གུག་ པས་ རྩ་ བཏེགས་ ཏེ་ གཏར་བའི་ ཉིས་ལེན་
མའམ། ཡང་ན་གློ་ཕུག་བྱ་དགོས། དེ་ཡང་ཤ་རུས་པ་རྒྱུས་པ་རྩ་མདུད་ཐོག་ལ་
མ་ཐེབས་པ་དགོས། ལག་ཚོད་ནི་རྩ་སྟེང་པགས་པ་བཀབ་པས་འགོ་པགས་ལ་
ཕུག་ཙམ་གྱི་ཚད་ལ་ཉེས་པ་མེད་དོ༎

470
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
ནད་པ་སྟག་ཡོས་ལོ་པ་ཤར་སྟོད་སྨད། འབྲུག་ཤར་ལྷོ། སྦྲུལ་ལྷོ་སྟོད།
རྟ་ལྷོ་སྨད། ལུག་ལྷོ་ནུབ། སྤྲེལ་ནུབ་སྟོད། བྱ་ནུབ་སྨད། ཁྱི་ནུབ་བྱང་།
ཕག་བྱང་སྟོད། བྱི་བ་བྱང་སྨད། གླང་བྱང་ཤར། ལོའི་ལྷ་ལ་ཁ་ཁྱུས་ཏེ་ལོ་
བདུད་ལ་རྒྱབ་གཏད། ཉེས་སྐྱོན་སྲུང་བའི་སྔགས་འདི་གཙག་བུར་འདེབས།
ཨོཾ་ཙཀྵུ་དེ་བ་ཧྲིམ་གི་སྭཱ་ཧཱ། ཨོཾ་ཏྲི་ཁྱེད་པཾ་ཧཱུཾ།
ཁྲག་འོང་དཀའ་ན་ཏལ་ཕྱི་བཏབ། ཁྲག་ཆོད་དཀའ་ན་མར་ནག་རྒྱ་ཚྭ་
བཏབ་པ་དྲོད་འཇམ་བསྐུ། བྱི་ཏང་ག སྒ་པི་ཕོ་གསུམ། སྐྱེར་པ། རྒྱ་སྤོས།
རྒྱམ་ཚྭ། ཁྱི་ལུད་བཅས་ མར་ ནག་ བསྲེས་ པས་བྱུག་ ན་རྨ་ མི་ ཉེས། སྐབས་
འདིའི་ཚད་ཀྱི་ངོས་འཛིན་ནི་མཐེ་བོང་གི་ཚིགས་བར་ནས་སེན་མོའི་དྲེག་པ་ཡོད་
མེད་བར་ལ་ཚོན་གང་། དེའི་ཕྱེད་ཀ་སོར་གང་། དེའི་ཕྱེད་ཀ་ ཕུན་ གང་།
སོར་བཞི་ལ་ཆག་གྭང་། སོར་ལྔ་ལ་མཁྱིད་གང་། སོར་དྲུག་ལ་མཛུབ་གང་།
སོར་བཅུ་གཉིས་ལ་ཐོ་[མཐོ ]སྟེ་སྡེ་སྲིད་སོགས་ཀྱིས་བཞེད།
༤ རྒྱུད་ལས་གསུངས་པའི་གཏར་རྩ་དོན་བདུན།
དེ་ནས་གདབ་དམིགས་སོ་སོའི་ཕན་ཡོན་བཅས་ངོས་འཛིན་དངོས་གཞི་
ནི། བཤད་རྒྱུད་ལེའུ་བཞི་པ་ལས། འབྲེལ་བའི་རྩ་ལ་དཀར་ནག་གཉིས་ཡོད་
དེ༎ སྲོག་པ་རྩ་ནི་རྩ་ཡི་སྡོང་པོ་ལ༎ ཡལ་གའི་ཚུལ་དུ་གྱེན་ལ་གྱེས་པ་ཡི།༎ ཤ་
ཁྲག་འཕེལ་བྱེད་རྩ་ཆེན་ཉི་ཤུ་བཞི༎ དོན་སྣོད་ནང་འབྲེལ་སྦས་པའི་རྩ་ཆེན་
བརྒྱད།། ཡན་ལག་ཕྱི་འབྲེལ་ མངོན་ པའི་ རྩ་ བཅུ་དྲུག། དེ་ལས་གྱེས་པའི་
གཏར་རྩ་བདུན་ཅུ་བདུན༎ ཞེས་གསུངས་པའི་གཏར་རྩར་མགོ་སྐེ་ཡན་ལ་ཉེར་
གཅིག་ཡོད་པ་ལས།
༡ མཚོག་གསང་ནི། སྐྲ་མཚམས་ནས་གྱེན་དུ་སོར་བཞིའི་སར་བཤད།
བད་མཁྲིས་རིམས་ཀྱིས་མགོ་འཁོར། ཆང་ཉིས་མགོ་བོ་ན། མཆོག་མ་ལྗི་དང་

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས། 471
མིག་པགས་ཚ་ལ་ཕན།
༢ སྣ་རྩེ་ནི་མིག་གཉིས་ཀྱིས་མཐོང་ཙམ་དེར་གཏར། མིག་ནད་སྐམ་
ཚག་སྣ་བུག་འགག་པ་སེལ།
༣ མཐོང་རྩ་ནི་ཙ་ར་ཁུང་ནས་གྱེན་དུ་ཚོན་གང་གི་ཐད་ཨོལ་ཁྲོག་སྟེང་
ནས་ཉིས་ལེན་བྱས་ཏེ་གཏར། སྐད་འགགས་ཁྲག་འཁྲུགས་གློ་ལུ་དབུགས་མི་
བདེ་སོགས་རྙིང་ཚད་ལ་ཕན།
༤ ༥གསེཪ་མདུང་དངུལ་མདུང་ནི། སྨིན་དབུས་ནས་འཕྲེད་དུ་ཚོན་
གང་རེའི་ས་དང་། དེ་ནས་ གྱེན་ སོཪ་ བཞི་ སོང་ བའི་ སྐྲ་ མཚམས་ སུ་ གཏར།
མིག་ནད་སྐམ་ཚག་དམར་ཚག་རྫི་མ་བྱི་སོགས་སེལ།
༦ ༧ལྟག་རལ་གཉིས་ནི། མུར་གོང་གི་སྐྲ་གསེག་འཁྱུག་རྩ་འཕྲེད་ཉལ་
དེ་གཏར། སོ་རྣ་བ་མགོ་སྲིན་ལ་ཕན།
༨ ༩ལྟག་རྩ་གཉིས་ནི། ལྟག་པའི་སྡུད་སྒོའི་སྟེང་ནས་གཡས་གཡོན་
གྱེན་སོར་གསུམ་རེའི་སར་གཙག་ཁ་གྱེན་དུ་བསྟན་ནས་གཏར། སྐེ་འགྱུར་མི་
ཤེས་པ་དང་། ཀླད་གཟེར། ཆུ་རྒྱུས་ཆད་པ་སོགས་ལ་ཕན།
འདི་ལ་གཏར་
རྗེས་མེས་མ་སྲུང་ན་གཉའ་བ་རེངས།
༡༠ ༡༡ ༡༢ ༡༣ རྣ་བའི་ལྗོན་ཤིང་བཞི་ནི། རྣ་བུག་གི་ཐད་
ནས་ཕྱི་ནང་གཉིས་ཀར་ཚོན་རེའི་སར་གཏར། འདི་ལ་རྗེ་དབོན་སོགས་རྣ་བའི་
རྩེ་ནས་གཞལ་ཡང་ཟེར། ཡང་རྣ་བུག་ཐད་རྩ་གར་མངོན་ཡང་ཟེར་ཀོང་ཀོང་ནང་
ཐད་ཟེར་བའང་སྣང་བས་བརྟག རོ། རྣ་བའི་རྣག་ཁྲག མགོ་ཕྱེད་མདུན་རྒྱབ་གང་ན་
དེར་ཕན།
༡༤ ༡༥མིག་རྩ་གཉིས་ནི། སྨིན་མའི་མཇུག་ནས་གྱེན་དུ་ཚོན་གང་
སར་སྐྲ་མཚམས་སུ་གཏར། འདི་ལ་འཕར་རྩ་འགྲེང་བུ་ཟེར། མིག་ནད་ཁྲག་
རྒྱས། དམར་ཚག ལིང་ཏོག་རབ་རིབ་སེལ།
༡༦ ༡༧རྩེ་རྩ་གཉིས་ནི། ལྕེ་འོག་ར་མ་ལུག་གཉིས་གང་རྒྱས་པ་སྟེ་སྨྱུག་

472
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
སྐམ་དར་གྱིས་དྲིལ་བས་ལྕེ་གྱེན་དུ་སྒྲིལ་ནས། གློ་ཕུག་སོགས་གང་བདེ་གཏར།
ཁ་ཁ་ལྕི་དིག སྐོམ་དད། ལྕེ་གས། ཕུག་གྲོས། སྐྲངས་པ་སོགས་སེལ།
༡༨ ༡༩སོ་རྩ་གཉིས་ནི། མ་མགལ་གྱི་མ་ལེའི་དཀྱིལ་ ནས་ཟུར་ དུ་
མཚོན་རེའི་ཐད་རུས་སྒང་སྟེང་གི་འཕར་རྩ་གཏར། སོ་ནད་ཁྲག་གྱུར་རྙིལ་
སྐྲངས་སེལ།
༢༠ ༢ ༡རྩེ་ ཆུང་ གཉིས་ ནི་ སྒྲོག་ རུས་ སྟེང་ ནས་ གྱེན་ དུ་ སོར་ བཞིའི་
མཚམས་སུ་ ཡོད་ པའི་ རྩེ་ ཆུང་ རྩེ་ ནག་ རྩེ་ འདྲ་ སྟེ་ གསུམ་ མཐོང་ ན་ དབུས་ མ།
གཉིས་མཐོང་ཕྱི་མ་སྟེ། རྣ་ཤལ་རྗེས་འགྲོ་དེ་གཏར་ཡང་འཕར་རྩ་ནོར་ན་སྲོག་
ལ་རྒོལ། སྟོད་ནད་རིགས་ཀུན་འདི་གློ་རྩ་ཡིན་ལ་ཕན་པས་སྟོད་ཀྱི་སྒོ་གཉིས་ཟེར།
དེ་ནས་ཡན་ལག་ལས་ལག་པའི་གཏར་རྩ་སོ་བཞི་ནི།
༢ ༢ ༢ ༣ དཔུང་རྩ་ཞེས་དཔུང་པའི་དབུས་ཀྱི་ཤ་ལོག་སྟེང་སྟེ།
ལུག་
གཞུག་ནས་ཐུར་དུ་སོར་གསུམ་མཚམས་སུ་གཏར། གློ་ཚད་ཁྲག་རྒྱས། མགོ་
ཆག་དང་ལྷ་འགྲམ་སོགས་མགོ་ནད་རིགས་ཀུན་སེལ།
༢ ༤ ༢ ༥ གློ་བའི་སྒང་རྩ་ནི། གྲུ་མོའི་སྒང་ཟུར་ནས་རྒྱུ་བས། གྲུ་ཁུག་
གཉེཪ་ མ་